bavarian-nlp/barwiki-20250901 huggingface dataset:
Gödtoschn

A Gödtoschn, weanarisch Gödtaschl, aa Börsl, Portmonnää, Gejdbeidl, is a Taschl, wo ma sei Göd einituat, damit mas net valiat und damits praktisch zsaumghoidn wead, woduach ma aa glei waaß, wiavü ma grod hot.
A Gödtoschn hot a Münzfoch und a Fachl fias Papiagöd. Neiare hom aa an Plotz fia Kreditkoatn und so a Zeig.
Bei da Euroumstellung hom vü Leit neiche Börsln kaffa miassn, weil de Schillingscheine vü klaana woan.
Fria wias nu fü Münzn gem hod, de a nu an gressan Weat ghobt haum, haum de Leit oft zwoa Göddaschl ghobt, oans fias Bobiagöd und oans fia Metoigöd und de haum im oidn Dialekt Briafdaschl und Portmonnää (fu Franzesisch: "Portemonneie") ghoassn. Gödtoschn is oiso schau a weng a neimodeans boarisches Woat.
Landkroas Traunstoa

Da Landkroas Traunstoa (amtli: Landkreis Traunstein) liegt im Siidostn vom Regiarungsbeziak Obabayern und is da zwoatgreßte Landkroas in Bayern. Er ghert zua "Euregio Soizburg – Berchtsgoana Land – Traunstoa".
Eadkunde.
An Traunstoa grenzn im Nordn de Landkroas Miidorf am Inn und Oidäding, im Ostn de estareichischn Bundeslända Owaestareich und Soizburg und da obaboarische Landkroas Berchtsgoana Land, im Sidn no moi s Bundesland Soizburg und s Bundesland Tirol und im Westn da Landkroas Rousnam.
S Kroasgebiet umfost im Sidn de Cheamgaua Oipn und im Nordn de See-, Fluss- und Higllandschoft vom Cheamgau. Vo da sidlichn Landkroasgmoa Reit im Winke bis af Englsberg im Nordn sans ebba 65 Kilometa, vo Seebruck am Cheamsee im Westn bis Kirchanschering im Ostn ebba 40 Kilometa. Da Cheamsee gheat außa de Insln fost voiständig zan Kroasgebiet. Da hexte Beag is s Sunndogshorn (1.961 m.ü.M.), da diafste Punkt findt si im Soizachtoi ba Tittmoning (370 m. ü. M.). De gresstn Fliss san de Oiz, de wo s Kroasgebiet vo Sidn noch Nordn duachfliasst und de Tirola Achn, de wo s sidwestliche Kroasgebiet bis za iara Mindung in an Cheamsee duachfliasst. Im Ostn buidt de Soizach de Grenz za Estareich.
Wiatschoft und Infrastruktur.
Landwiatschoft, Industrie und Handl, Deanstleistung und Tourismus san de Hauptsain vo da Wiatschoft im Landkroas. S industrielle Zentrum is neadlich vo Traunstoa z Traunreit und Trostberg, da Fremdnvakea is eher im Sidn vom Landkroas z findn.
Politik.
Landrät.
seit 1. Mai 2014: Walch Siegfried (CSU)
Kroasdog 2014.
Im Landkroas Traunstoa gibts im Kroasdog 70 Kroasrät.
Sitzvateilung:
Kriagloch

Kriagloch (dt.: Krieglach) is a Moakt im Miaztoi in da Steiamoak. Bekaunnt is da Oat als Hoamat vom Peda Roseigga. Kriagloch is aa bekaunt ois Roseiggas Woidhoamat. Bekaunte Bauwerk san unta aundan die Woidschui am Oipe.
Katastraigmoana.
Katastraigmoana san Oipe, Freßnitz, Freßnitzgrom, Kriagloch, Kriagloch-Schwöüwing, Molleisten, Mosing und Summa.
Gschicht.
Kriagloch is easchtmois 1148 uakundlich erweint woan, owa ma woas heit, dass Kriagloch scho vü leinga gib, wos aunare Schrieb ah beweisen suin.
Vom Dreißgjaarign Kriag is Kriagloch vaschount bliem. Im 17. homs vülle Seichn und Kraunkheitn auzaht und die Leit hom hochn Steian peckn miassn.
Wia daunn im 18. Joahundat die Tiakn vascheicht kop hom, woar as leitzte moi die Pest in Kriagloch. Owa daunn hots ah no a Hochwossa geim und des woar schuid dass hoid ah no vülle aunare Leit gstoam san.
Noch ana Zeit sans daunn owa wieda mea Leit in Kriagloch woan, und Kriagloch is um 1780 a wichtiga Rostplotz für Reisende zwischn Triest und Wien woan. A wichtiga Zeitzeuge aus dera Zeit is heit no die "Oide Pouststazion"; a Baudeinkmoi aus dera Zeit, in der immer heit no imma wieda Austellungan abghoidn wean.
Die Gmoa ois eigensteindige Keapaschoft is 1850 entstaundn. Nochn Auschluß vo Östareich im Joah 1938 is da Oat zum Reichsgau Steiamoak kemman und vo 1945 bis 1955 woas a Täu vo da einglischn Besotzungszone.
Verkehr.
Iwas Oipe geht die B72 (Weizer Straße) duach die Fischbacher Alpen.
Am Oipe gibs außadem no a kloas Skigebiet, de Woidschui und as Gebuatshaus vom Peda Roseigga - in Kluppeneggerhouf.
Kriagloch liegt außerdem an da S6 - da Semmaringschnöstroßn außadem dem an da Eisenbaunlinie Südbaun.
E-Gitarren

E-Gitarren stähd fia "elektrische Gitarren", oiso a elektrisch vasteakde Gitarren. Um so a Gitarr zu spuin, brauchd ma on Gitarrenvasteaka, aus dem donn da Ton kimmd. Funkzionian duad des mid elekromagnetische Tonobnehma unta de Saitn, de de Schwingunga afnehma.
Gschicht.
Eafundn woan is de E-Gitarr in de 1930a Joar, wei a Akustik-Gitarrist se afgregd hod, doss inn de Big Bands de Gitarr iwatönd wead. Seit de 1950a gibds a massive Gitarren ohne on Klongkeapa.
Bekonnde Modeje.
De bekonndstn Gitarrenmodeje san:
E-Boss

A E-Boss oder aa kurz Boss is a elektrisch vasteakds Zupfinstrument, wos so ähnli ausschaud wia a E-Gitarr. De Idee dohinta is, an Kontraboss easchtns elektrisch zum vasteakn und zwoatns so umz'baun, doss ma'n wia a Gitarr hoidn ko. Aussadem hod a im Gengsotz zan Kontraboss meisdns Bind zan Greifa, wia a Gitarr. De Vasteakung funkzioniad wia ba da Gitarr elektromagnetisch.
Stimmung.
Da noamoie 4-satade Boss is gschtimmd wia da Kontraboss, oiso E, A, D, G. Praktisch wia de untan (tiafn) 4 Soatn vo ana Gitarr, nua um a Oktav tiafa. Ba on 7-satadn Boss hosd drunta (meist) no a Fis und a H und driwa no a C. De Obständ san olls Quartn. A Boss is insofean a transponiarands Instrument, wäu ma a Oktav hecha afschreibd, ois wia doss gspuid wead.
Eihsotz.
A Boss ko iwaroi gspuid wean, wo ma aa an Kontraboss spuin ko, zan Beispui beim Rock, im Jazz und in da Countrymusi.
Technik

Technik is de Anwendung vo Methoden, Prinzipien bzw. Naturgsetzn, um a bestimmte Wirkung zum daglanga. Des keana oanzlne Methoden sei oda a mehrare zsamma.
Herkunft vo dem Wort.
Des Wort "Technik" kimmt aus'm oidn Griechischn: τέχνη ("téchne"). Do bedeits sovui wia a "Handwerk", "Fertigkeit", oiso dass ma was guad ko. Des bziagt se im ursprünglichn Sinn ned nua aufs Heastelln vo nützliche Sachan, sondan a auf'd Kunst. Ma vasteht drunta as Eisetzn vo Fertigkeitn und Vafahrn zum praktischn Eisatz vo Naturwissenschaftn, um handwerkliche, industrielle oda a künstlarische Sachan heazumstelln. Heidztog trennt ma mera zwischn Kunst und Technik ois friara. Trotzdem red ma no vo na bsundan Atemtechnik fias Singa, oda na Maltechnik.
Umgangssprachlich.
Wenn ma heidsdog vo wos technischm red, moant ma meistns wos ausm Bereich vo da Mechanik oda da Elektrotechnik.
Des stegt aba scho so diaf im Sprachgebrauch, dass "Technische Hochschulen" (TH) und "Technische Universitäten" (TU) gibt, obwoi da bei weitm ned ois untaricht wead, wos ma nach da Definition zua Technik zejn muaß. D'Gentechnik is a Beispui, wo des Wort richtig vawendt wead, trotzdem denkt do a jeda an was medizinischs oda biologischs, aba ned an a technischs Fachgebiet.
Hamburg

De Freie und Hansestod Hamburg is ois Stodstoot a Bundesland vo Deitschland und mit ebba 1,8 Milliona Einwohna de zwoatgresste Stod vo Deitschland, de siebmtgresste vo da EU sowia de gresste Stod, de wo ned Hauptstod vo oana vo de Mitgliedsstootn is.
Seitm 15. Dezemba 2010 hoit Hamburg ois zwoate eiropäische Stod en Titl "Umwejdhauptstod vo Eiropa" fia a Joar.
Wirtschoft.
Hafn.
Da Hamburga Hafn, aa „Deutschlands Tor zur Welt“ bezeichnet, is da gresste Seehafn in Deitschland und, gmessn am Containerumschlog, da zwoatgresste in Eiropa und ochtgresste vo da Wejd.
Deifi

Da Deifi (oda: "Duife", sidboarisch: "Teifl" oda: "Tuifl") (vo griachisch: , "Diábolos", weatli „da Durcheinandaweafa“ im Sinn vo „Vawirra, Faktnvadraaha, Valeimda, Chaosstifta“; lateinisch: "diabolus", dt.: Teufel) wead in vaschiednan Religiona ois Personifiziarung van Bäsn ogseng. Monchmoi wead aa: "Sparifankerl" oda "Spirifankerl" zu eam gsogd.
Im Kristndum is da so gnennde Antikrist, da Wiedasocha vom Heagod, dea wo noch sei'm Rausschmiss aus'm Himmi grod san oagna Vaein afgmochd hod und seitdem sei meglichds duad, um de guadmoanandn Obsichdn van Schepfa grod entgengz'wiakn. Zwecks dem hod a se sein Vaein de Höi, eihgrichdd, wo a de vastoamna Sinda vo da Eadn eikkastld und bis in olle Ewigkeit martan duad.
Obgseng dovo mochd's eam offnboa a Heidngaudi, ob und zua af da Eadn afztaucha, um in olle meglichn Vakloadunga de Leit zan Ibaschreim vo eanare Söin z valeitn, van rechtn Weg obz'bringa oda za schlechte Tatn zan ibaredn. Da Herr Dr. Faust is aus da klassischen Literatua as bekonndasde Opfa, oba a de Sogn- und Mäachnwejd gibd do so oanigs hea, wens um de Umtriab van Deifi geh duad. Trotzdem, dass a ollawei ois a Gengpoi zan Heagod gseng wead: De Literatua stejd an Deifi ned sejtn aa ois a Weakzeig do, des wo da Heagod bloß nuzd dad, um de edelsdn Karaktaziag vo da Menschheit imma wieda z Dog z feadan.
De Nama van Deifi.
Da Deifi hod an Haffa Nama. Sejbst im deitschn Sprochraum is de Listn vo dene fost scho unibaschauboa. Gehd ma donn no in ondare Kuituakroas, weads eascht recht oag unibasichdli. Bleim ma oiso ba de boarischn Nama van Antikrist. Des aloa longd scho:
Krowozien

Krowozien oda Republik Krowozien (amtle af krowodisch: Hrvatska oda Republika Hrvatska, dt.: Kroatien oda Republik Kroatien), is a Stoot in Eiropa. Ea hod a Grenz mid: Slowenien und Ungarn im Noadn, Serbien und Bosnien-Herzegowina im Ostn sowia Montenegro im aissasdn Sidn. Im Westn und Sidwestn buidd s Adriatische Meea de natialiche Stootsgrenz.
Haptstod und Regiarungssiez is mid uma oana Million Eihwohna Agram (Zagreb), des wos a bedeitenda Vakeasknotnpunkt, s wiatschoftlichs- sowia akademische Zentrum van Stoot is.
Krowozien is unta aundam Midglied vo da Wöidhaundlsorganisazion ("WTO") und van Zentroieiropäischn Freihaundlsobkommen ("CEFTA"). Da Stoot is 2009 da NATO und Middn vo 2013 da Eiropäischn Union beitredn.
Krowozien, a oids Kenigreich, des wos in Peasonoiunion mid Ungarn gwesn is, hod noch'm Easchtn Wödkriag za Jugoslawien ghead und is im Juni 1991 untam Franjo Tuđman vo Jugoslawien unobhengig worn.
Eadkunde.
Log.
Krowozien liegd aun da Ostgstod vo da Adria. Za da Laundfläch gehad a Tei vo de Dinaridn und vo da Pannonischn Diafebane.
S Laund liegd im geografischn Grenzraum zwischn Middl- und Siidosteiropa. Da gressde Tei vo Krowozien (aussa Slawonien und s Gebiet um Agram neadli vo da Save) wiad geografisch da Balkanhoibinsl und domid Siidosteiropa zuagrechnd. In da Politik (u. A. EU) wiad Krowozien om Westbalkan zuagordnd. In kuidurölla Hisicht hod se Krowozien imma on da Grenz zwischm westeiropäischn bzw. orientalischn Eihfluss befundn. De kloanste Entfeanung zwischn Östareich und Krowozien is nua 20 km (duach a klan Laundstrafn vo Slowenien trennd), weahnd de sidlichste krowodische Hoibinsl Prevlaka 69 km vo Oibanien entfeand liegd.
Grenzn.
S krowodische Stootsgebiet umfossd uma 87.700 km², vo de wos 56.592 km² auf Laund- und 31.067 km² auf Sääterritorium entfoin. Afgrund vo da territorioin Log vo Bosnien und Herzegowina wiad Stootsgebiet vo Krowozien af a kontinentoin Noadtei und a laungan Gstodstrafn eihgengd, de wos nua im Noadwestn mideinaunda vabundn san. Da sidlichsde Tei van Gstodgebiet (de Region um Dubrovnik bis za da Grenz za Montenegro) wiad af ana Broadn vo etwoa 3 km duach de Gmoa Neum, de wos zu Bosnien und Herzegowina ghead van iwrign Krowozien otrennd.
De Gsaumtläng vo de Laundgrenzn vo Krowozien betrogd 2197 km. Dovo entfoin: af de Grenz za Slowenien 670 km, af de Grenz za Ungarn 329 km, af de Grenz za Bosnien und Herzegowina 932 km, af de Grenz za Serbien 241 km und af de Grenz za Montenegro 25 km. In da Noadadria beriahn se de krowodischn und italienischn Hoheitsgwassa, des wos zua Foign hod, doss Slowenien nua an seah kloan Zuagong za internationaln Gwassa hod. De Läng vo da adriatischn Gstodlinie bedrogd 1778 km (mid Insln 6176 km).
Insln.
Zu Krowozien ghean insgsaumt 1246 Insln, von dena 47 dauahoft bewohnd san.
Beag.
Insgsomt gibds in Krowozien 96 Gipfe, de wos obahoib vo 1500 m lieng.
Spoat.
Krowodisches Spui.
Picigin is a beliabds Straundboispui im seichtn Wossa wos fei supa is.
Kuitua.
Museen.
Auswoi:
Im Netz.
[[Kategorie:Kroatien| ]]
[[Kategorie:Staat in Europa]]
[[Kategorie:Mitgliedstaat der Europäischen Union]]
[[Kategorie:Mitglied des Europarats]]
[[Kategorie:Balkan]]
Kaas

A Kaas is wos zan Essn, des wo vo da Mille gmocht wead. Aussa in Kaas vo da Kuahmille gibts zan Beispui aa an Goaß- oda an Schofkaas. Da Kaas wead so gmocht, dass ma d Mille steckln losst und duach a feins Tiache fuitan duat. Ea entstäd ausm Oaweiß und im Fett vo da Milli.
Es gibt drei wichtige Oatn vo Kaas: an Sauamillikaas, an Loobkaas und an Moiknkaas.
Damit a Kaas guad schmeckt, muass a reifn. Dazua deaf a ned z koid und ned z woarm glogat wean. Es kimmt vor oim drauf o, dass de Luftfeichtigkeit hoch gnua is, nacha ko de Temperatua im Loga ruhig 20 Grad Celsius und meara betrogn.
Facken

Facken (= Plural) oda aa: Sei, Suggl, Sucherl Schweindln (dt.: Hausschweine) hoaßd ma de rosaroudn Viecha, de wos ofd af om Bauanhof leman. Se ghean zu de Spoviecha. "Saubern" (Singular: "Sauber") hoaßn de Manndal, "Sauan" (Singular: "Sau") d'Weibal und "Facke" (Plural: "Fackin") d'Jungen.
As Wort isch noch seiner Herkunft mid hoachteitsch „Ferkel“ verwondt und leitet sich va olthoachteitsch farh o, wos ebm „Fok“ pedeitet. Farh kimmp va der indogermanischn Wurzl perk-, wos aufwiahln pedeitet. In Sidtirol sogg man nebm Fock a „Notscher"; des isch eher wia Kosewort oder kindersprochlich. Man konns aa zun an schmutzing Kint sogn. In Obaöstareich sogg man zu de jungan a Hutschi.
An Owaboarischn nimmd ma des Wordd nia fia ausgwoxne Sei her. Do gäds: "Fackej" ("dim." fir de ganz gloana), dann "Frischej" (wenns scho grässa hand), dann da "Fack" (grod schwoch vadumpfds "a", firs "Jungschwein") und ofd (Facke-)Lous [Mutterschwein (mid Ferkeln)], oda Bär je nochdems a Mandl oda-r a Weiwe iis.
Andane Bedeitunga.
In Östareich sogd ma a zu Menschn "Sau", wenns a bissl ane Schweindaln san, wos sovü haßd, wie dass Sei des midn Woschn ned so genau neiman, oder doss in derene Haisa oda Wohnungan ausschaud wia ois hätt a Bombm eihgschlong.
A diroja Schimpfwordd fir de deischn "Boarn" is Boarfack, des is worscheindle vo Peerfack am gebraichlichn Wordd firn Zuchteber obgloadd.
Salod (Pflanzn)

Salodpflanzna nennt ma olle Pflanzna, aus dena a koids, unkochts Essn gmocht wead, des wo ma Salod nennt. Des san oiso koa botanische Gruppn vo Pflanzna, sondan a reine Zuaordnung vo da Kuchl.
Im engan Sinn san Salodpflanzna a Bladdlgmias. Im weidan Sinn vastäht ma drunta oba ois Gmias, wo ma in an Salod einedoa ko.
Steffl

Da Steffl, aa Stephansdom (Laungnauman: "Domkiachn St. Stephan zu Wean"), is a remisch-katholischa Dom, dea wos ois Woazeichn vo Wean güt und oft sogoa ois Östareichisches Nationäuhäuligtum bezeichnet wiad. In Nauman hod da Steffl vom Häulichn Stephanus, dea wos ois kristlicha Märtyrer güt.
Da Steffl ist seit 1365 a Domkiachn (des is da Sitz vo an Domkapitl), seit 1469/1479 a Kathedraln (Bischofssitz) und seit 1723 Metropolitankiachn vom Erzbischof von Wean.
Des Bauweak is a gotischs Maastaweak. Es is 107 Meta laung, 34 Meta braad und da hechste Tuam, da Südtuam, is 136,4 Meta hoch. In dem Tuam san 13 Glockn. De greßte davo, de "Bummarin" (odaraa Pummerin) is de zweitgreßte Glockn auf da Wöd, de wos freischwingad g'läit wiad.
Wois-Siaznham

Wois-Siaznham oda Wois-Siaznhom (amtli: Wals-Siezenheim) is a Gmoa im Soizburga Laund, in Estareich. Sie hod 13.243 Eihwohna (2016) und wead dessweng "gressts Doaf" vo Estareich gnennt, weis koa Stod und ned amoi a Morktgmoa is. 1948 han Siaznham und Wois zua ner Doppegmoa zommglegt worn. Im sejm Joar is as Woppm afkemma, des en songhoftn Woisa Bianbaam vua da Beagkulissn vam Untaschbeag zoagg.
Geografie.
De Gmoa liegg an Flochgau, glei newa da Stod Soizburg. De gressan Ortstei wern mid Buslinien vasorgg.
Ortstei vo Wois han: Woiserberg, Woiserfejd, Käfaham, Siaznham, Himmereich, Klessham, Gois, Viehhausen, Greanau, Rott, Ed und Edlweiss. De letzden drei han ower neamma so offiziej.
Nochbargmoana han: Gredig, Grossgmoa, de Stod Soizburg und Freilassing, Oahring und Reichahoi in Boarn drent.
Sport.
In Klessham steets EM-Staadion vo Red Bull Soizburg, da derzeid erfoigreichsten Fuassboimoschoft a da Region Soizburg.
Daneem gibbs aa noh an Ringavareih (AC Wois), der da erfoigreichste in gonz Estareich is.
Wirtschafd &amp; Infrastruktur.
s „Airportcenter“ in Himmereich is bis zan Juni 2006 as zwoatgreessde Eihkaffszentrum bzw. Gewerbeosommlung in da Stodregion voh Soizburg gwen. Bis zan Fruahjoar 2009 is a neis Factory-Outlet-Center ferdiggstejd worn. s neie Center hod a Nettovakaffsflächn voh eppan 25.000 m².
In Siazenham befindt se d' Schworzenbergkasern, d' greesste Kasern vam estareichischen Bundesheer und oane vo d' greessten in Middleiropa.
Vakea.
Da Soizburga Flughofm in Maxgloan is ad Passagierzoin gmessen, da zwoatgreesste Flughofm vo Estareich und grenzt direkt on an Ortstei Himmereich o.
Wois is iwa d' stodingerrischen Buslinien 1 "(EM-Staadion)", 2 "(Flughofm, Woiserfejd)" 27 "(Viehausen)" und 28 "(Siazenham)" ans stodingerrische Busnetz ogschlossen sowia mid d' Regionoibuslinien 142 und 150 zan daglonger.
Af 'm Woiser Gmoandgebiat bfindt se a da „Knoten Soizburg“, a dem se d' estareichischen Bundesautoboner A1 "(Westautobo)" und d' A10 "(Tauernautobo)" kreizen. D' A1 buidt am Grenziwagong Woiserberg 'n Iwagong zur deitschen Bundesautobo A8 "(Soizburg-Minger-Stuggart)".
Woppm.
s Woppm vo da Gmoand is: "„In Blau a launggstreckda weissa Berg (Unterschberg) und dodavur af greaner Bon a natyrlicher, greaner, gejbbfuchterder Birnbaam.“"
Politik.
Longjaariga Buagamoasta is da „Bundesroot Bieringer Ludwig“ vo da ÖVP. Da Gmoandroot setzd se wia foigt zomm (noch da letzden Gmoandrootswoi 2014):
Ringa

s Ringa is a oide Kompfspoatoat, de scho de oidn Egypta ausgibt hom. Ma ko so an Kompf gwinna, wo ma an Schuitasiig mocht, oda wonn ma technisch oanfoch übaleng is.
Relatif boid is a zu ana olümpischn Disziplin worn. Es gibt bei Kempfe faschiidene Gwichtsklassn. In Estareich gibts a Ligasüstem, bei dem wo de Monnschoftn in Leistungsklassn g'ordnet hand. 
Bei so an Kompf hom de Gest a blaus Dress und de, wos do daham san, hom a roods Dress.
S'Ringa derf ma ned mim Wrestling vagleichn, wei beim Wrestling eher de Show zöht.
Bauanhof

A Bauanhof, oda oafach Hof, is easchtamoi des Haus, in dem da Baua und/oda de Bairin wohnan. Außadem ko se des Wort no aufn Stoi dastreckn, wo de Viecha drin ghoitn wern, und auf de restlichn Wirtschafdsgebäude, wia d'Schejn oda d'Remisn, und im weidastn Sinn aa auf den gsammtn Grund und Bodn, der zuaram Hof dazuaghert.
D' Architektur vo de Bauanheef.
Oipnregion und Obabayern.
Aufm Land herrscht de oide Bauweisn vor, de wo se klimatisch ois optimal aussagstejd hod: relativ flache Dacha, friaras oft mit Hoizschindln deckt und mit Baamstämm und Stoana obighoitn, wos aso jetz no manchmoi in de Berg aufara Oim zum findn is. Vorn dro de Boikone an dene d'Geranien onighengt ghearn, oft iba mera Etaschn. Da Grund fia de flache Bauweisn is des Prinzip, dass im Winta da Schnää schee liengbleibt aufm Dooch, und aso ois zuasätzliche Isolierung ausgnutzt werd. Wenns etza nadialich vui zvui schneibt, muas ma an sauan Apfe beissn und zwischndrin aa amoi oramma. De hintane Hejftn vu sejchane Bauanheisa is dann meistns da Stoi, in dem d'Kia, d'Pferdln oda d'Facken stengan. Naddialich macht des dann as Wohnhaus vorndroo aa no zuasätzlich warm im Winta.
Venezien

Venezien oda aa da Veneto is a Region in Italien. Si wead vun via ondare Regiona und vum Meea eihgrenzd. De ondan Regiona hand:
Aussadem grenzd's gonz im Noadn on Östareich (Karntn und Osttiroi). Wei Venezien am Meea und ned weid weg vo Estareich und Bayern liegd, is'a a bekonnda Ualaubsuat. Do san zum Beispü de StrondorteL Bibione, Caorle und Jesolo, und aa Venedig, de wos de Haptstod vun dera Region is.
Venezien bstähd aus siem Provinzn:
Hittn

A Hittn (dt.: Hütte) is im Untaschied zan Haus a oafochs, kloans Gebaide, des wo untaschiedlichn Zweckn deana ko.
Etymologie.
As Woat "Hittn" is im Boarischn seitm 9. Jh. blegd, im Oidboarischn und Oidhochdeitschn no ois "hutta". Aus da indogermanischn Woatwuazl "*hud-" im Sinn vo „Schutz“. Es soi se aa vo: "Haus", "Haut" sowia "Huad, Obhuat" obleitn. A Zommhong mid "*[s]keu-" „bedeckn, umhuin“ und Scheine wead ognumma, aa za Kate (mnd.: „Hittn“). As Woat is in meahrane ondane Sprochn iwanumma worn, beispuisweis im Franzesischn ois: "hutte", im Englischn ois: "hut", in skandinavischn Sprochn (norw.: "Hytte" „Ferienhaisl“).
Habedere

Habedere is wia Seas a Gruaß ausm Boarischn, den ma sogt, wo ma si untaranond griaßt. Des sogt ma owa nua zu Leit, di ma guad kennt. Bei ana Respektsperson sogt ma des auf koan Foi. Habedere oda hawedere is eigntli de Kuazfoam vun "Ich habe die Ehre" (dich zu sehen). Ois weitere Kuazfoam gibts a nu dere.
Fatal Fury

As Fatal Fury (vom Publisher "SNK") war da easchte Midleifa vo am "Street Fighter II". Exakt as söibe Spuibrinzip, bloß a weng ondane Charakta hods midbrocht. Insofean funktioniats a grod genau a so wia as Street Fighter II: Hau am Gegna solang oane nei, bis a woas, wia da Bod'n riacht. Dazu hosd natüerlich divease Standat-Techniken sowia a boa Special Moves pro Charakta an da Hand. Und wennst wiaglich olle reguläan Charaktere ummabadscht hosd, dann deafst a no am Obermotz, des wo da Howard Geese is, oane vablettn, domidst die fortan da "King of Fighters" hoaßn deafst.
De, wo was teilnehma.
De Kämpfa:
"De Aufzählung beziagt se jetza bloß auf'an easchtn Teil vo dera Serien"
Da Bogard Andy.
Oane vo de zwoa Briada, de wo an Geese um'd Eck'n bringa woin, wei a eana Vodan umbrocht hod. Da Andy is da diszibliniatane von de zwoa, dea wo sie gombled am Kampfschboat vaschriem hod. Owendn duad a Techniken aus'm japanischa Karate.
Da Bogard Terry.
An Terry hods im Gegensatz zu seim Bruada ned noch Japan, sondan in de Staatn vaschlong, wora a seine Fight-Skills hea hod. Sei Kampfschtil is deshoibatweng ned gloa zum definiean, da Terry hod auf da Stroß houid grod ois aufgschnappt, as so funkzioniad. Am nextn kummt sei Style woi no am Kickboxn. Und, logisch: A ea wui an Geese, an Meada vo seim Vodan, bluatn'd am Bod'n seng.
Da Higashi Joe.
Da Higashi Joe is a Japana, dea wo as Muay Tahi-Boxn braktiziat. Da Joe is da beste Spezi vo de Bogard-Briada und huift eana deshoib im Kampg gegar'an Howard Geese.
Da Rue Tung Fu.
Nocha'm Dod vom Vodan vo de Bogards hod se da Tung de Buam o'gnumma und eana eanene Grundkenntnisse im Kampschboat beibrocht. Dann hodas in'd Wöid aussagschickt, domids no grod gnua leana, domids am Howard Geese nachad iagndwann zur Rache as Leh'ms-Liachtl ausblos'n kenna.
Da Meyer Ritschie.
A deitschstämmiger Unsimbath, dea wos se bei de Brasiliana as Capoeira, a trittlastige Kampfspoatoat obgschaut hod.
Da Max Michi.
Da Michi is beim Balrog (Street FighterII) in de Lehre gonga, wias ausschaugt. Auf je'n Foi is a fast a exakte Kopie vo eam.
Duck King.
Seine Hoa hod se dea duachdrahte Depp zu am Irokes'nschnitt auffagfehnt. Sein Btrötchen duad a se ois D.J. in ana Disco fadiena. Sei Kampfstil is ned näha zum definian.
Da Endboss:
Da Howard Geese.
Da Gesse is a Gangsterboss in Southtown, da Heimadstod vo de Bogard-Briada. Und wei da Vodan vo de zwoa koa Schutzgöid hod zoin woin, hoda'n kuatzahand um'd Eck'n brocht. Koa besundas kluga Schachzug im Nachhinein betrachtet, wei a sie so in dene zwoa a boa eanstzumnehmande Totfeinde gschaffa hod.
Aufi und obi wias grod baßt.
In de spädanen Foing vo Fatal Fury is no a ganz individuelle Bsundaheid dazuakemma, de wo ma a so kaum in am andan Beat 'em Up voafind'. So deaf ma bei de meist'n Fatal Furys mid seim Kämpfa zwischa mehrare (z'meist drei) verschiedene Ebenen wechseln, um gegnarische Attacken zum Ausweichen. Des steigat wzor die daktischen Meglichkeit'n, macht de Sach abara ned z'letzt a weng schwieriga.